AFC Challenge kup 2014.
AFC Challenge kup 2014. je bilo peto međunarodno nogometno takmičenje u sklopu organizacije Azijske nogometne konfederacije (AFC) u kojem su učestvovale zemalje koje su uglavnom kategorizirane kao "zemlje u razvoju". Turnir je održan na Maldivima od 19. do 30. maja 2014. godine. Aktuelni prvak iz 2010 i 2012. godine Sjeverna Koreja nije učestvovala na turniru. Palestina je pobjedom u finalu prvi put u svojoj historiji osvojila turnir i na taj način obezbjedila učešće na Azijskom kupu 2015. koje se igralo u Australiji. Drugo mjesto su osvojili Filipini a treće domaćin turnira Maldivi. Na turniru je odigrano 16 utakmica te postignuto 35 golova što je iznosilo 2.19 datih golova po utakmici. Ashraf Nu'man, reprezentativac Palestine je bio najbolji strijelac turnira sa četiri postignuta gola.